આ દરમિયાન રખડતા ઢોરને હાલમાં તો પાંજરાપોળ મોકલાવી રહ્યા છે પરંતુ કામચલાઉ ઢોરને રાખવા તબેલો જેવી જગ્યા બનાવવાની જરૂરિયાત પણ ઉભી થઈ છે. પાલિકાએ આ માટે પારસી હોસ્પિટલ સામેના રોડ ઉપર જયશંકર પાર્ટી પ્લોટની સામે પાલિકાની ખુલ્લી જગ્યામાં ઢોરનો તબેલો બનાવવાનું આયોજન કર્યું હતું. આ માટે ઉક્ત જગ્યા ઉપર ખૂંટા મારી તાડપત્રી પણ સોમવારે મારી હતી. જોકે ઢોરનો તબેલો પાલિકાની જગ્યામાં આવી રહ્યાની જાણ થતાની સાથે જ નજીકના રહેવાસીઓમાં ભારે આક્રોશ વ્યાપી ગયો હતો.